**Indokolás**

1. §-hoz

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére a 478/2020. (XI. 3.) Korm. rendelettel (2020. november 4. és 2021. február 7. között), valamint a 27/2021. (I. 29.) Korm. rendelettel (2021. február 8-tól) veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Zalaegerszeg Megyei Jogú Város Önkormányzata Közgyűlésének a közterületek használatáról szóló 47/2004. (XII.03.) önkormányzati rendelete 4.§ (1) bekezdése l) pontja értelmében közterület-használati szerződést kell kötni – és a 2. mellékletében szereplő közterület-használati díjat kell megfizetni - a közterület taxiállomások kialakítására, taxi kiálláshelyek, illetve taxi szolgáltatás céljából rendszeres várakozásra használt hely igénybevételére irányuló használata esetén.

Jelen körülmények között a fizetendő közterület-használati díj méltánytalanul hátrányos helyzetbe hozza az amúgy is nehézségekkel küzdő vállalkozásokat. Zalaegerszeg Megyei Jogú Város Önkormányzata a koronavírus világjárvány második hullámában is rendkívül fontosnak tartja a járvány megfékezésére irányuló rendelkezések fegyelmezett végrehajtását, másrészt a rendelkezésre álló eszközökkel kívánja segíteni a fenti vállalkozásokat. A gazdaságvédelem jegyében mentesül a taxiállomások kialakítására, taxi kiálláshelyek, illetve taxi szolgáltatás céljából rendszeres várakozásra használt hely igénybevételére megkötött közterület-használati szerződésben megállapított díjak megfizetése alól a vállalkozó a 2021. január 1. és 2021. május 31. közötti időszakra.

1. §-hoz

Hatályba léptető és deregulációs rendelkezést tartalmaz.

**Ezen indokolás a jogalkotásról szóló 2010. évi CXXX. törvény 18. § (3) bekezdése és a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3) bekezdésében foglaltak alapján a rendelet kihirdetését követően a Nemzeti Jogszabálytárban közzétételre kerül.**